Eskom-ooreenkoms sal meer as 60 000 poste skepArgieffoto: GCIS Meer as 60 000 poste sal na verwagting geskep word tydens 27 hernubare-energieprojekte onder die program vir Onafhanklike Kragprodusente (IPP), ter waarde van ongeveer R56 miljard. Aldus ŉ verklaring wat namens Workforce Staffing uitgereik is, het Jeff Radebe, minister van energie, gesê die 27 projekte onder die IPP-program sal tot 61 600 poste lei, grootliks tydens konstruksie. Dit sluit nuwe wind- en sonkragplase in Mpumalanga in. Minister Radebe het in April die ooreenkoms namens Eskom met IPP onderteken. Sean Momberg, besturende direkteur van Workforce Staffing, het gesê IPP-projekte kan ŉ paar jaar duur voor dit afgehandel is. Sodra ŉ kontrakteur aangestel word, is dié kontrakteur verantwoordelik om personeel en verskaffers aan te stel.